Forslag til RÅDETS FORORDNING om ændring forordning (EU) nr. 1259/2012 for så vidt angår fordelingen af de fiskerimuligheder, der er omhandlet i fiskeripartnerskabsaftalen mellem Den Europæiske Union og Den Islamiske Republik Mauretanien /* COM/2013/0419 final - 2013/0194 (NLE) */





BEGRUNDELSE 1. BAGGRUND FOR FORSLAGET På grundlag af det forhandlingsmandat, Europa-Kommissionen har fået af Rådet, har Europa-Kommissionen ført forhandlinger med Den Islamiske Republik Mauretanien med henblik på at forny protokollen til fiskeripartnerskabsaftalen mellem Det Europæiske Fællesskab og Den Islamiske Republik Mauretanien. Disse forhandlinger mundede ud i, at der den 26. juli 2012 blev paraferet en ny protokol, som er blevet anvendt midlertidigt siden den 16. december 2012, dvs. datoen for dens undertegnelse. Den nye protokol omfatter en periode på 2 år fra denne dato. De fiskerimuligheder, som Den Europæiske Union har fået tildelt i henhold til den nye protokol, er fordelt ved Rådets forordning (EU) nr. 1259/2012 af 3. december 2012 om fordeling af fiskerimuligheder i henhold til protokollen om fastsættelse for en periode på to år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Den Islamiske Republik Mauretanien, og om ændring af forordning (EF) nr. 1801/2006[1]. Den Blandede Kommission EU – Mauretanien, som er nedsat i henhold til fiskeripartnerskabsaftalens artikel 10, trådte sammen i Paris den 19.-20. februar 2013. Den Blandede Kommission har i mødereferatet af 20. februar 2013 bekræftet Den Europæiske Unions anmodning om i overensstemmelse med Frankrigs fiskeriplaner og den franske flådes kommercielle strategier at overføre tre licenser fra kategori 6 til kategori 5, hvilket er efter aftale med samtlige berørte medlemsstater. Efter mødet fastsætter protokollen fra nu af årlige fiskerimuligheder for tunfiskerfartøjer som følger: – 25 notfartøjer til tunfiskeri (sammenlignet med tidligere 22 notfartøjer) – 19 stangfiskerfartøjer til tunfiskeri eller langlinefartøjer (sammenlignet med tidligere 22 stangfiskerfartøjer eller langlinefartøjer). Fiskerimulighederne i kategori 5 og 6 bør derfor revideres og omfordeles. Forordning (EU) nr. 1259/2012 bør derfor ændres hvad angår fordelingen af fiskerimuligheder. Denne revision af fiskerimulighederne vedrører kun en omfordeling af Frankrigs fiskerimuligheder og har ingen betydning for de øvrige medlemsstaters interesser; fiskerimulighederne samlet set ændres ikke, Den Europæiske Unions finansielle modydelse ændres ikke, og eftersom der i øjeblikket er risiko for, at fiskerimulighederne i henhold til protokollen ikke udnyttes fuldt ud, er det vigtigt, at disse licenser overføres hurtigst muligt. Denne bestemmelse bør derfor gælde med tilbagevirkende kraft fra den 20. februar 2013, dvs. datoen for Den Blandede Kommissions undertegnelse af mødereferatet. 2. RESULTATER AF HØRINGER AF INTERESSEDE PARTER OG KONSEKVENSANALYSER De interesserede parter blev hørt før mødet i Den Blandede Kommission. Medlemsstaternes eksperter er også blevet hørt inden for rammerne af tekniske møder. Det er på baggrund af disse høringer konkluderet, at det er af interesse at foretage disse ændringer efter aftale med Mauretanien. Denne ændring indebærer ikke en ændring af fiskerimulighederne for tunfiskerfartøjer samlet set og har således ingen indvirkning på ressourcerne. Den har desuden ingen finansielle konsekvenser for Den Europæiske Unions finansielle modydelse. 3. KONKLUSION Kommissionen foreslår på dette grundlag, at Rådet vedtager denne forordning om ændring af forordning (EU) nr. 1259/2012. 2013/0194 (NLE) Forslag til RÅDETS FORORDNING om ændring forordning (EU) nr. 1259/2012 for så vidt angår fordelingen af de fiskerimuligheder, der er omhandlet i fiskeripartnerskabsaftalen mellem Den Europæiske Union og Den Islamiske Republik Mauretanien RÅDET FOR DEN EUROPÆISKE UNION HAR – under henvisning til traktaten om Den Europæiske Unions funktionsmåde, særlig artikel 43, stk. 3, under henvisning til forslag fra Europa-Kommissionen, og ud fra følgende betragtninger: (1) Den 30. november 2006 vedtog Rådet forordning (EF) nr. 1801/2006 om indgåelse af en fiskeripartnerskabsaftale mellem Det Europæiske Fællesskab og Den Islamiske Republik Mauretanien[2] (i det følgende benævnt "partnerskabsaftalen"). (2) En ny protokol om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen, har været anvendt midlertidigt siden den 16. december 2012, datoen for dens undertegnelse, jf. Rådet afgørelse 2012/827/EU[3]. Den nye protokol giver Den Europæiske Unions fartøjer fiskerimuligheder i de farvande, som fiskerimæssigt hører ind under Mauretaniens jurisdiktion. De fiskerimuligheder, som Den Europæiske Union har fået tildelt i henhold til den nye protokol, er fordelt ved Rådets forordning (EU) nr. 1259/2012 af 3. december 2012 om fordeling af fiskerimuligheder i henhold til protokollen om fastsættelse for en periode på to år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Den Islamiske Republik Mauretanien, og om ændring af forordning (EF) nr. 1801/2006[4]. (3) Den Blandede Kommission EU - Mauretanien, som er nedsat i henhold til fiskeripartnerskabsaftalens artikel 10, trådte sammen i Paris den 19.-20. februar 2013. I henhold til referatet af mødet i Den Blandede Kommission er de to parter bl.a. blevet enige om at omfordele fiskerimulighederne i henhold til den nye protokol mellem kategori 5 (notfartøjer til tunfiskeri) og 6 (stangfiskerfartøjer til tunfiskeri og langlinefartøjer med flydeline). Denne revision af fiskerimulighederne vedrører kun en omfordeling af Frankrigs fiskerimuligheder og har ingen betydning for de øvrige medlemsstaters interesser. Fiskerimulighederne samlet set berøres ikke. Den Europæiske Unions finansielle modydelse ændres ikke. Eftersom fiskerimulighederne i henhold til protokollen i øjeblikket ikke udnyttes fuldt ud, er det desuden vigtigt, at disse licenser overføres hurtigst muligt. Denne forordning bør derfor træde i kraft umiddelbart efter offentliggørelsen, og den bør anvendes fra den 20. februar 2013, dvs. datoen for undertegnelsen af referatet af mødet i Den Blandede Kommission og revisionen af fiskerimulighederne — VEDTAGET DENNE FORORDNING: Artikel 1 Artikel 1, stk. 1, litra e) og f), i forordning (EU) nr. 1259/2012 affattes således: ”e) Kategori 5 - Notfartøjer til tunfiskeri Spanien 17 licenser Frankrig 8 licenser f) Kategori 6 - Stangfiskerfartøjer til tunfiskeri og langlinefartøjer med flydeline Spanien 18 licenser Frankrig 1 licens". Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den anvendes fra den 20. februar 2013. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den På Rådets vegne Formand [1] EUT L 361 af 31.12.2012, s. 87. [2] EUT L 343 af 8.12.2006, s. 1. [3] EUT L 361 af 31.12.2012, s. 10. [4] EUT L 361 af 31.12.2012, s. 87.